Държавен вестник, бр. 61, 2021 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  61
Знания
· Описва правилата за безопасна работа и нормативната уредба на работното 
място
· Познава вътрешнофирмените инструкции за техника на безопасност
· Запознат е със стандартите и означенията на електрическите апарати в 
електрически централи и подстанции
· Обяснява методиката и технологичната последователност при монтаж на 
апаратура за средно и високо напрежение
· Знае изискванията за опазване на околната среда и монтаж на апаратура 
на открито
Умения
· Прилага изискванията на ЗБУТ
· Избира необходимите инструменти, материали, апаратура
· Използва електротехнически материали
· Използва ръчни и електрически инструменти
· Работи с измервателни уреди
· Попълва вътрешнофирмени технически документи
· Спазва технологичната последователност при демонтаж и монтаж на елек-
трически апарати за средно и високо напрежение
Компетентности
· Извършва самостоятелно и при работа в екип качествен монтаж и ремонт 
на комутационна апаратура за високо и средно напрежение при спазване 
на енергийните изисквания
· Ориентира се за мястото на монтаж на основното и вторичното оборудване 
в уредбите на електрическите централи и подстанции
Резултат от учене 30.2: Извършва електромонтажни дейности и ремонт на електрически машини и 
апарати 
Знания
· Знае вътрешните фирмени правила за безопасна работа
· Обяснява условните графични означения, използвани в електрически схеми
· Описва приложението на различните измервателни уреди
· Познава техническата документация и електрическите схеми
· Запознат е с устройството и принципа на действие на трансформатори, ге-
нератори и асинхронни двигатели и техните графични означения
· Знае технологичната последователност при извършване на монтажни дей-
ности на машини в открити и закрити разпределителни уредби
· Дефинира изискванията и периодичността на дейностите по поддръжка и 
експлоатация на силови трансформатори, генератори и асинхронни двигатели
Умения
· Използва техническа документация
· Измерва електрически величини
· Работи с различни инструменти
· Попълва отчетни документи
· Монтира/ремонтира асинхронни двигатели, трансформатори и генератори
· Поддържа в изправност електрическите машини и апарати
Компетентности
· Комплексно прилага знанията и уменията си за монтаж и ремонт на елек-
трическите машини и апарати
· Спазва точно технологичната последователност на отделните операции 
при монтаж и ремонт на електротехническите съоръжения при правилна 
организация на работното място
· Извършва качествени електрически връзки 
Резултат от учене 30.3: Извършва монтаж, експлоатация и обслужване на разпределителните уредби 
на електрическите централи, подстанции, електрически мрежи и трафопостове
Знания
· Познава Правилника за здравословни и безопасни условия на труд
· Запознат е с различните видове разпределителни уредби
· Описва начините на монтаж на шини
· Описва необходимите изпитвания на шини
· Изброява особеностите на електротехническите съоръжения в съответните 
разпределителни уредби и техните технически характеристики
Умения
· Посочва оборудването, използвано в разпределителните уредби по номинално 
напрежение, конструкция и съвременна номенклатура
· Изчертава схеми на шинни системи в разпределителните уредби
· Разчита схеми на шинни системи в разпределителните уредби
· Избира от каталожна литература електротехнически съоръжения
Компетентности
· Извършва безопасно електромонтьорски дейности на височина и в изкоп под 
ръководство, като спазва сроковете за извършване на монтажните дейности
· Извършва ефективно дейностите за изграждане, като спазва стриктно ве-
домствените правилници и наредби за експлоатация на съоръженията